stanford-oval/wikipedia huggingface dataset:
Toivo Salmio
Elämä

Toivo Salmio syntyi Jyväskylässä ja vietti kaupungissa lapsuutensa. Hänen vanhempansa olivat suutarinliikkeen  harjoittaja Kaarlo Lindholm ja Amanda, o.s. Virkanen. Vuonna 1906 Lindholm suomalaisti nimensä ja otti käyttöön sukunimen Salmio. Hän asui vuonna 1906 Kotkassa. Nuoruudessaan Toivo Salmio hankki kauppaopistossa kaupallisen koulutuksen. Hän täydensi opintojaan suorittamalla opintomatkoja vuonna 1908 Saksaan ja Sveitsiin sekä vuonna 1911 Skandinaviaan, Hollantiin ja Belgiaan. Myöhemmin hän vielä täydensi opintojaan vierailemalla liiketoimissa eri maissa.
Salmion ensimmäinen virkatehtävä oli vuosina 1906–1911 Kotkan työväen osuuskunnan johtajana. Kaupallisen toimen ohella hän oli 1909–1911 myös Kotkan työväen säästöpankin kamreeri. Sen jälkeen hän toimi SOK:n johtajana 1912–1914. Hän oli Elannon johtaja 1915–1928 ja Osuuskunta Tradekan (OTK) johtaja vuosina 1928–1952.
Poliittinen ura ja luottamustoimet

Sosiaalidemokraatteihin lukeutunut Salmio oli kauppa- ja teollisuusministerinä sekä II kansanhuoltoministerinä Rytin II hallituksessa 1940–1941 ja tammikuusta 1941 heinäkuuhun 1941 kauppa- ja teollisuusministerinä Rangellin hallituksessa. Luovuttuaan valtiollisista tehtävistä hän istui vielä Helsingin kaupunginvaltuustossa 1943–1945.
Poliittisten vakanssien ohella Toivo Salmiolla oli lukuisia luottamustehtäviä. Hän toimi useissa toimikunnissa, lautakunnissa ja järjestöissä. Hän kuului myös mm. Outokumpu Oy:n hallintoneuvostoon vuodesta 1939 lähtien. Yhtiön hallintoneuvoston puheenjohtaja hän oli vuodesta 1948.
Perhe

Toivo Salmion ensimmäinen puoliso vuodesta 1908 oli Elli, o.s. Väätäinen (k. 1943). Pariskunnalla oli neljä lasta: Seppo (s. 1909), Sirkka (s. 1911), Tarja (s. 1917) ja Sakari (s. 1921). Salmion toinen puoliso vuodesta 1945 oli näyttelijä Aune Somersalmi.
Aiheesta muualla

Toivo Salmioon liittyvää materiaalia Arjenhistoria.fi -palvelussa
| 0 | 1 | 2 |
| --- | --- | --- |
| Edeltäjä: Väinö Kotilainen | Suomen kauppa- ja teollisuusministeri 1940−1941 | Seuraaja: Väinö Tanner |
Till Death Unites Us

| Till Death Unites Us Norther |
| --- | --- | --- |

Studioalbumin tiedot
 Julkaistu: 2006
 Tuottaja(t): Fredrik Nordström
 Tyylilaji: melodinen death metal
 Kesto: 46.03
 Levy-yhtiö: Spinefarm Records
Listasijoitukset
  Suomen virallinen lista: 6.
Northerin muut julkaisut
| Death Unlimited 2004 | Till Death Unites Us 2006 | No Way Back 2007 |
Till Death Unites Us on Norther -yhtyeen neljäs täyspitkä studioalbumi. Levy ilmestyi tammikuussa 2006 ja se nousi parhaimmillaan Suomen albumilistan sijalle 6.
Kappaleet

Throwing My Life Away – 3.08  (Koskinen)
Drowning – 3.36  (Ranta/Lindroos)
Norther – 3.41  (Lindroos)
Everything – 4.31  (Lindroos)
Evil Ladies – 3.37  (Ranta)
Omen – 4.27  (Ranta/Koskinen)
Scream – 4.19  (Ranta)
Fuck You! – 2.02  (Lindroos)
Alone in the End – 4.10  (Ranta)
Die – 3.23  (Ranta/Planman)
Wasted Years – 4.59  (Ranta)
The End of Our Lives – 3.54  (Ranta/Koskinen)
Arvostelut

Imperiumi.net:
The Metal Forge:
Soundi:
Aiheesta muualla

Till Death Unites Us Discogsissa. (englanniksi)
Albumi Till Death Unites Us Encyclopaedia Metallum -sivustolla (englanniksi)
Norther
| --- | --- |
Albumit:   Dreams of Endless War  Mirror of Madness  Death Unlimited  Till Death Unites Us  N  Circle Regenerated 
EP:t:   Solution 7  No Way Back 
DVD:t:  Spreading Death
Thomas Ravonius

Thomas (Tuomas) Ravonius (5. marraskuuta 1705 – 28. joulukuuta 1784 Pori) oli suomalainen kirkonrakentaja. Porissa vaikuttaneen Ravoniuksen johdolla rakennettiin 1700-luvun puolivälissä useita kirkkoja eri puolille Ala-Satakuntaa. Hänen tiedetään myös korjanneen Kokemäen Pyhän Marian kirkkoa 1750-luvulla.
Töitä

Luvian kirkko (1748)
Harjavallan kirkko (1750)
Irjanteen kirkon kellotapuli (1758)
Honkilahden kirkko (1759)
Pyhän Marian kirkon kellotapuli (1765)
Kullaan kirkko (1767)
Thomas Richard Heywood Thomson

Thomas Richard Heywood Thomson (1813–1876) oli englantilainen lääkäri, ornitologi ja tutkimusmatkailija.
Thomas Thomsonin isä oli Samuel Thomson, lontoolainen pankkiiri. Hänen vaimonsa oli Margaret Wilson. Koulutukseltaan Thomson oli kirurgian tohtori.
Thomson osallistui apulaiskirurgina Niger-joelle tehtyyn tutkimusmatkaan vuonna 1841. Hän jätti retkikunnan Sudanissa ja palasi Englantiin. Kotimatkalla hän sairastui kuumetautiin. Retkikunta tutki myös Guineanlahden saarten luontoa, ja löysi uusia lajeja, muun muassa viherkurkkumedestäjän. Thomson kuvaili ja nimesi kurnuliejukanan (Porphyrula alleni) matkakumppaninsa William Allenin mukaan.
Teoksia

Captain William Allen & T. R. H. Thomson 1848: A narrative of the expedition sent by Her Majesty's government to the river Niger, in 1841, under the command of  Capt. H. D. Trotter, R.N.. 2 vols. - Richard Bentley, Lontoo.
T. R. H. Thomson 1854: Observations on the Reported Incompetency of the "Gins" or Aboriginal Females of New Holland, to Procreate with a Native Male after Having Borne Half-Caste Children to a European or White. - Journal of the Ethnological Society of London (1848–1856), Vol. 3, 1854 (1854), ss. 243–246.
Transavia

| transavia> com |
| --- | --- |

 IATA: HV  –  ICAO: TRA 
Kutsukoodi:  TRANSAVIA
Perustettu:  17. marraskuuta 1966
Laivaston koko:  42
Kohteiden määrä:  63
Solmukohdat:  Schipholin kansainvälinen lentoasema
Emoyhtiö:  Air France-KLM
Kotipaikka:   Schipholin kansainvälinen lentoasema, Haarlemmermeer, Alankomaat
Avainhenkilö(t):  J.A.N. van Dijk
Yhtiön sivut:  www.transavia.com
transavia.com (IATA: HV, ICAO: TRA, kutsukoodi: Transavia) on hollantilainen halpalentoyhtiö, joka on itsenäinen osa  Air France-KLM yhtymää. Schipholin kansainvälinen lentoasema (AMS) Amsterdamissa on yhtiön tärkein tukikohta ja Rotterdamin lentoasema on sen toissijainen solmukohta (RTM). Transavia.com lentää pääasiassa reitti- ja charterlentoja vapaa-ajan kohteisiin. Yhtiö aloitti lennot Amsterdamista Helsinki-Vantaalle 2017.
Historia

Yhtiö perustettiin 1965 nimellä Transavia Limburg. Yhtiön nimi muutettiin 1966 Transavia Hollandiksi ja se aloitti toimintansa 17. marraskuuta 1966. 1986 yhtiön nimi muutettiin Transavia Airlinesiksi ja se aloitti ensimmäisenä lentoyhtiönä Ison-Britannian ja Alankomaiden välisen open skies -sopimuksen hyödyntämisen. Transavia avasi Amsterdamin ja Lontoon Gatwickin välisen reitin 26. lokakuuta 1986.
Vuonna 1991 yhtiön tärkein osakkeenomistaja, Nedlloyd, myi 80 % osuutensa KLM:lle. 1998 Transavia aloitti ensimmäisen ulkomaisena lentoyhtiönä Kreikan sisäiset lennot. Kesäkuussa 2003 KLM osti loput 20 % Transaviasta,  jolloin siitä tuli kokonaan KLM:n omistuksessa oleva tytäryhtiö. Air Francen ja KLM:n yhdistymisen seurauksena Transaviasta tuli Air France-KLMn täysin omistama tytäryhtiö.
Transavia oli 2000-luvun alussa pääasiassa charterlentoyhtiö, jonka halpalentoyhtiö tunnettiin nimellä Basiq Air. Tuotemerkit yhdistettiin transavia.comiksi 1. tammikuuta 2005.
Laivasto

Laivaston keski-ikä maaliskuussa 2023 on 13,0 vuotta.
| Konetyyppi | Lukumäärä | Tilauksia | Huomioita |
| --- | --- | --- | --- |
| Airbus A320neo | — | 100 | Korvaa Boeing 737 -koneet, toimitukset alkavat vuonna 2023. Koneet jaetaan KLM:n kanssa. |
| Airbus A321neo | — | 100 | Korvaa Boeing 737 -koneet, toimitukset alkavat vuonna 2023. Koneet jaetaan KLM:n kanssa. |
| Boeing 737-700 | 4 | — | Korvataan Airbus A320neo- ja A321neo -koneilla. |
| Boeing 737-800 | 38 | 2 | Korvataan Airbus A320neo- ja A321neo -koneilla. |
| Yhteensä | 42 | 102 |  |
Aiheesta muualla

Transavia.com
https://corporate.transavia.com/en-EU/organisation/fleet/
Kuvia tai muita tiedostoja aiheesta Transavia Wikimedia Commonsissa
Transavia Airlinesin Boeing 737-800
Transavian Boeing 737-700 Innsbruckin lentoasemalla.
Yhtiön Boeing 737-800 Rotterdamin lentoasemalla.
Transavian entinen Boeing 757-200.
Tribeca

Tribecan alueen kartta. Lounaassa (alalaita) kartta ulottuu Chambers Streetiä seuraavaan Warren Streetiin – Vesey Street jää vielä muutaman korttelinvälin kartan rajauksen ulkopuolelle.
Hudson Street Tribecassa.
Tribeca (myös kirjoitusasussa TriBeCa) on New Yorkin rikkaimpiin nykyään lukeutuva alue Manhattanin eteläisimmässä kaupunginosassa Manhattan Community District 1:ssä. Sen nimi on alkuperältään akronyymi ilmaisusta ”Triangle Below Canal Street” (”kolmio Canal Streetin eteläpuolella”). Tribecassa asuu noin kymmenentuhatta ihmistä, joista suurin osa on valkoihoisia.
Alue ulottuu Canal Streetiltä Chambers Streetille (tai Vesey Streetille) ja Hudsonjoelta Broadwaylle. Se oli aikaisemmin varastoaluetta, mutta monet varastorakennukset on nyt muutettu loft-asunnoiksi, ja alueelle on tullut uutta liiketoimintaa. Useiden julkisuuden henkilöiden kerrotaan asuvan alueella, esimerkiksi Mariah Carey, Harvey Keitel, M. Night Shyamalan, Robert De Niro ja David Letterman.[lähde? ]
Tribecassa on kuvattu useita elokuvia, kuten 1980-luvun menestyselokuva Haamujengi. Siellä järjestetään vuosittain Tribecan elokuvajuhlat.
Aiheesta muualla

Kuvia tai muita tiedostoja aiheesta Tribeca Wikimedia Commonsissa
Manhattanin aluejako
Alue 1 : 
Tribeca ja Lower Manhattan


Alue 2 : 
Greenwich Village, NoHo, SoHo ja Little Italy


Alue 3 : 
Tompkins Square, East Village, Lower East Side, Chinatown, Two Bridges


Alue 4 : 
Hell’s Kitchen, Chelsea


Alue 5 : 
Midtown


Alue 6 : 
Stuyvesant Town, Tudor City, Turtle Bay, Peter Cooper Village, Murray Hill, Gramercy Park, Kips Bay ja Sutton Place


Alue 7 : 
Manhattan Valley, Upper West Side ja Lincoln Square


Alue 8 : 
Upper East Side, Lenox Hill, Yorkville ja Roosevelt Island


Alue 9 : 
Hamilton Heights, Manhattanville ja Morningside Heights


Alue 10 : 
Harlem ja Polo Grounds


Alue 11 : 
East Harlem, El Barrio/Spanish Harlem, Ward's ja Randall's Island


Alue 12 : 
Inwood, Hudson Heights ja Washington Heights
Toivo Pohjonen

Toivo Pohjonen (11. heinäkuuta 1925 Helsinki – 7. syyskuuta 2010 Helsinki) oli poliittinen vaikuttaja, joka toimi SKP:ssä ja sen lähijärjestöissä vuodesta 1947. Hän muotoili Erkki Kauppilan kanssa SKP:n julkilausuman, jossa tuomittiin Neuvostoliiton tekemä Tšekkoslovakian miehitys.
Pohjosen isä oli suutari, ja hän itse oppi viilarin ammatin. Vuonna 1947 hän aloitti SDNL:n työntekijänä, ja vuodesta 1951 hän työskenteli SKP:n Helsingin-piirissä. SKP:n toimitsija hänestä tuli 1953, ja samalla hän oli myös SKP:n tiedotussihteeri vuodesta 1963. Hänet valittiin 1960-luvulla Yleisradion hallintoneuvostoon, ja Ylen ohjelmaneuvoston puheenjohtaja hän oli 1967–1970. Pohjosen ansiota on että SKP:n edustajakokousta pääsivät seuraamaan 1966 alkaen kaikki viestimet. Historiantutkimus on hyötynyt muistiinpanoista, joita hän teki SKP:n ja Neuvostoliiton johtajien tapaamisissa.
Toivo Pyörtänö

Toivo Kalervo Pyörtänö (20. marraskuuta 1917 Tampere – 27. kesäkuuta 2012 Juupajoki) oli suomalainen maanviljelijä, kulttuuriesittelijä ja poliitikko. Hänen vanhempansa olivat työmies Väinö Herman Pyörtänö ja Olga Maria Railo. Hänen puolisonsa oli Alli Kyllikki Halme vuodesta 1941 lähtien. Pyörtänö toimi SDP:n Kuopion läänin itäisen piirin piirisihteerinä 1946–1948, jaostosihteerinä ja jaostopäällikkönä. Vuonna 1987 hän oli Kiinan kansantasavallan virallisena vieraana.
Eduskuntaan Pyörtänö tuli valituksi vuoden 1948 vaaleissa. Hän toimi kansanedustajana yhden kolmivuotiskauden, kesään 1951. Presidentin valitsijamies hän oli 1950. Myöhemmin Pyörtänö liittyi Georg C. Ehrnroothin johtamaan, 1973 perustettuun Perustuslailliseen kansanpuolueeseen ja toimi sen Hämeen läänin pohjoisen piirin puheenjohtajana.
Tulikannus

Harry Hotspur
1800-luvun taiteilijan näkemys Harry Hotspurin kuolemasta.
Henry Percy eli Harry Hotspur (suomennettuna Tulikannus, s. 20. toukokuuta 1364/1366 Alnwickin linna – 21. heinäkuuta 1403) oli englantilainen aatelinen ja kapinallinen.
Harry Hotspur oli Henry Percyn, Northumberlandin ensimmäisen jaarlin, vanhin poika ja Alnwickin neljäs lordi Percy. Harryn äiti oli Margaret Neville, Neville de Rabyn paronin tytär. Harry Hotspur sai lempinimensä kiivaan luonteensa johdosta.
Harry syntyi Alnwickissa ja sai varhain maineen taitavana sotilaana taisteltuaan skotteja ja ranskalaisia vastaan. Hän taisteli Douglasin jaarlia James Douglasia vastaan Otterburnin taistelussa elokuussa 1388 ja hänet vangittiin, mutta vapautettiin myöhemmin lunnaita vastaan. Harry muutti Calais’hin vuonna 1391 ja toimi Bordeaux’n kuvernöörinä vuosina 1393–1395. Palattuaan Ranskasta Harry auttoi isäänsä kukistamaan kuningas Rikhard II:n. Valtaan nousi Henry Bolingbroke, josta kruunattiin Henrik IV.
Vuonna 1403 Harry johti Henrik IV:n vastaista kapinaa yhdessä setänsä Worcesterin jaarlin Thomas Percyn kanssa. He liittoutuivat yhdessä walesilaisen kapinallisen Owain Glyndŵrin kanssa. Ennen kuin he saivat yhdistettyä voimansa Harry Hotspur kukistettiin Shrewsburyn taistelussa 21. heinäkuuta. Hän sai surmansa avattuaan visiirinsä saadakseen raitista ilmaa (hänellä oli yllään peltinen haarniska), kun nuoli iskeytyi hänen suuhunsa. Harry haudattiin Shropshiren Whitchurchiin, mutta myöhemmin hänet kaivettiin haudasta ja ruumis paloiteltiin osiin.
Perhe

Harry Hotspur oli naimisissa Lady Elizabeth Mortimerin kanssa. Elizabeth Mortimer oli Marchin kolmannen jaarlin Edmund Mortimerin ja Philippa Plantagenetin tytär. Philippa oli Antwerpenin Lionelin tytär, Lionel taasen oli Edvard III:n poika.
Harrylla ja Elizabethillä oli kolme lasta: Henry Percy, Northumberlandin kolmas jaarli (1392/1393–1455), Lady Elizabeth Percy (k. 1437, hän oli Jane Seymourin isoisoisoäiti) ja ilmeisesti nuorena kuollut Matilda Percy (hänen puolisonsa oli Edvard III:n poika Sir John de Southeray).
Hotspur kirjallisuudessa

Harryn aseenkantaja John Harding (tai Hardyng) kirjoitti Englannin historiaa käsittelevän teoksen, joka oli pääosin kertomus Percyn suvun suuruudesta. Tämä kirjoitus oli yksi Shakespearen näytelmän Henrik IV: Ensimmäinen osa lähteistä. Näytelmän alaotsikkona oli Life and Death of Henry surnamed Hotspur (”Henryn, sukunimeltään Hotspur, elämä ja kuolema”). Näytelmässä Tulikannus kuvataan samanikäiseksi kuin päävihollisensa prinssi Hal (eli Henrik V). Todellisuudessa Harry oli paljon vanhempi kuin 16-vuotias prinssi.
Jalkapalloseura Tottenham Hotspur on saanut nimensä Harry Hotspurin mukaan.
Toivo Pohjakallio

Toivo Juhani Pohjakallio (3. huhtikuuta 1901 Viipuri – 1. lokakuuta 1959 Helsinki) oli suomalainen filosofian kandidaatti, oppikoulun opettaja ja elokuvanäyttelijä.
Pohjakallion vanhemmat olivat Viipurin suomalaisen tyttökoulun historian, maantieteen ja suomen kollega ja nuorempi lehtori Karl Axel Petrelius (1863–1926) ja hänen toinen puolisonsa saksan- ja ranskankielen opettajana Viipurin suomalaisessa tyttökoulussa toiminut Linda Falck (s. 1866). Hänen veljiään olivat lehtori, kirjailija K. A. Pohjakallio ja professori Onni Pohjakallio.  Pohjakallio toimi opettajana Keravan yhteiskoulussa.
Pohjakallio näytteli elokuvissa Kajastus (1930), Jääkärin morsian (1931) ja Herrat täysihoidossa (1933). Lisäksi hänellä oli pieniä sivuosia elokuvissa Erämaan turvissa (1931), Laveata tietä (1931) ja Meidän poikamme ilmassa - me maassa (1934).
Today You Die

| Today You Die |
| --- | --- |

Ohjaaja:  Don E. FauntLeRoy
Käsikirjoittaja:  Kevin Moore
Tuottaja:  Randall Emmett George Furla Danny Lerner Steven Seagal Les Weldon
Säveltäjä:  Stephen Edwards
Kuvaaja:  Don E. FauntLeRoy
Leikkaaja:  Robert A. Ferretti
Pääosat:  Steven Seagal
Valmistustiedot
Valmistusmaa:  Yhdysvallat
Tuotantoyhtiö:  Millennium Films Nu Image Luminocity Productions
Levittäjä:  Sony Pictures Home Entertainment Netflix
Ensi-ilta:  13. syyskuuta 2005
Kesto:  92 min
Alkuperäiskieli:  englanti
Aiheesta muualla
IMDb 
AllMovie
Infobox OKNimi-testi OK: 
Today You Die on vuonna 2005 suoraan DVD:lle julkaistu yhdysvaltalainen toimintaelokuva. Elokuvan on ohjannut Don E. FauntLeRoy ja käsikirjoittanut Kevin Moore. Pääosassa esiintyivät Steven Seagal ja Treach.
Juoni

Harlan Banks on huippuvaras, joka päättää lopettaa uransa ja asettua elämään vaimonsa kanssa rauhallista elämää. Hän päättää kokeilla uutta uraa kuljettajana, ja saa ajettavaksi rahoilla lastattua autoa määrättyyn paikkaan. Matkalla joku on kuitenkin antanut vihjeen poliiseille, jotka yllättävät heidät matkan aikana. Jouduttuaan pidätetyksi ja sitä myöten vankilaan Banks päättää kostaa häntä huijanneille tahoille.
Rooleissa

| 0 | 1 | 2 |
| --- | --- | --- |
|  Steven Seagal  | … |  Harlan Banks   |
|  Treach  | … |  Ice Kool   |
|  Sarah Buxton  | … |  Agentti Rachel Knowles   |
|  Nick Mancuso  | … |  Agentti Saunders   |
|  Robert Miano  | … |  Bruno   |
|  Kevin Tighe  | … |  Max Stevens   |
|  Jamie McShane  | … |  Vincent   |
|  Lawrence Turner  | … |  Garret   |
|  Brett Rice  | … |  Taggert   |
|  Chloe Moretz  | … |  St. Thomas sairaalan tyttö   |
Aiheesta muualla

Leffatykin arvostelu
Tomi Kanto

Tomi Kanto (s. 4. syyskuuta 1973) on suomalainen kilpapyöräilijä. Kanto ajoi ammattilaisena espanjalaisessa Jazztel-Costa de Almeria- tallissa. Kanto on kahdeksas suomalainen miespyöräilijä, joka on saanut ammattilaissopimuksen. Kanto lopetti uransa vuonna 2003.[lähde? ]
Toompean linna

Toompean linna koillisesta kuvattuna, takana keskellä Pikk Hermannin torni. Viron parlamentti toimii vasemmalla näkyvässä vaaleanpunaisessa siivessä.
Toompean linna (vir. Toompea loss) on keskiaikainen linna Toompean mäellä Viron pääkaupungissa Tallinnassa. Linnan rakensivat saksalaiset ristiritarit vuosina 1227–1229. Sitä on muuteltu useita kertoja, mutta 1200- ja 1300-luvuilla tehty perusmuoto on siinä edelleen.
Pikk Hermann ("Pitkä Hermanni"), yksi linnan säilyneista torneista on tärkeä symboli Virossa, sillä maan hallitsijan lippu on perinteisesti liehunut tämän tornin huipulla. Rakennuksessa kokoontuu nykyään Viron parlamentti, riigikogu.
Tomi Karlsson

| Tomi Karlsson> Henkilötiedot |
| --- | --- |
Syntynyt: 21. maaliskuuta 1980 (ikä 44) Helsinki, Suomi
Kansalaisuus:   Suomi
Jääkiekkoilija
Pelipaikka:  laitahyökkääjä
Maila:  oikea
Pituus:  183 cm
Paino:  86 kg
Seura
Seura:  Espoo Blues ja HC Salamat
Aik. seurat:  EPS (Suomi-sarja)   HC Salamat (S-s/Mestis)   Jokipojat (Mestis)   Blues (SM-liiga)   HPK (SM-liiga)   Épinal (Ligue Magnus)
Tomi Karlsson (s. 21. maaliskuuta 1980 Helsinki) on suomalainen jääkiekkoilija.
Hän on Espoon Bluesin kasvatti. Karlsson pelasi kaudet 1996–2001 nuorten A- ja B-liigassa, Bluesissa ja HIFK:ssä, jossa voitti SM-hopeaa A-nuorissa 2001. Kaudeksi 2001–2002 hän siirtyi Suomi-sarjaan EPS:än ja HC Salamoiden riveihin. Hän oli nostamassa Salamoita Mestikseen kaudeksi 2003-2004. Kaudella 2006–2007 hän pelasi Jokipojissa. Hän oli alkukauden 2007-2008 Bluesissa try-outilla, mutta palasi yhdeksän liigaottelun jälkeen lokakuun lopussa takaisin Jokipoikiin jossa pelasi suurimman osan kaudesta, lisäksi hän pelasi saman kauden aikana 5 ottelun ajan lainapelejä Salamoissa.
Kaudella 2008–2009 Karlsson pelasi 35 ottelua HPK:ssa ja  muutamia hajaotteluita Mestiksen LeKissä, loppukauden Karlsson pelasi Jokipojissa. Seuraavaksi kaudeksi hän siirtyi Ranskan pääsarjan Épinaliin. Kauden jälkeen Karlsson jätti Épinalin.
The Haematobic EP

| The Haematobic EP Aborted |
| --- | --- | --- |

EP-levyn tiedot
 Julkaistu: 28. syyskuuta 2004
 Tyylilaji: deathgrind
 Kesto: 42.58
 Levy-yhtiö: Listenable, The End
Abortedin muut julkaisut
| Goremageddon: The Saw and the Carnage Done 2003 | The Haematobic EP 2004 | The Archaic Abattoir 2005 |
The Haematobic EP on minialbumi belgialaiselta death metal -yhtye Abortedilta. Nimi tarkoittaa vertaimevää loista. Sen julkaisivat vuonna 2004 Listenable Records ja The End Records. Minialbumilla löytyy kolmen singlen lisäksi Entombed-cover sekä livetaltiointeja PartySan Open Air -metallifestivaaleilta vuodelta 2003.
Kappaleet

Gestated Rabidity – 4.13
Drowned – 3.46  (Entombed cover)
Voracious Haemaglobinic Syndrome – 4.06
The Sanctification Of Refornication – 3.44
Parasitic Flesh Resection – 2.05  (live)
The Holocaust Incarnate – 7.04  (live)
Videot
Meticulous Invagination – 3.13
Parasitic Flesh Resection – 2.20  (live)
The Holocaust Incarnate – 4.47  (live)
Eructations Of Carnal Artistry – 3.44  (live)
Kokoonpano

Sven de Caluwé – laulu
Bart Vergaert – kitara
Thijs De Cloedt – kitara
Frederik Vanmassenhove – basso
Dirk Verbeuren – rummut
Kokoonpano > Muut tekijät

Jacob Hansen – äänittäjä, miksaaja, masteroija
Kris Belaen – äänittäjä (rummut)
Dennis Sibeijn – kansikuva
Arvostelut

Imperiumi (Marko Saarinen): 9/10
Imperiumi (Serpent):  8/10
Aiheesta muualla

The Haematobic EP Discogsissa. (englanniksi)
Albumi The Haematobic EP Encyclopaedia Metallum -sivustolla (englanniksi)
Thomas Richard Miles

Thomas Richard Miles eli T. R. Miles (11. maaliskuuta 1923 – 11. joulukuuta 2008) oli brittiläinen Bangorin yliopiston psykologian emeritusprofessori. Hän ansioitui erityisesti dysleksian tutkimisessa, ja hän kirjoitti aiheesta useita kirjoja.
Miles perusti Bangorin yliopiston dysleksiayksikön ja loi Bangorin dysleksian diagnosointitestin.
Palkinnot ja tunnustukset

CBE palveluksista dysleksiahenkilöiden hyväksi 2003
Teokset

Dyslexia : A Hundred Years on, Thomas Richard Miles, Elaine Miles
Dyslexia and Mathematics, T. R. Miles
Help for Dyslexic, Thomas Richard Miles, Elaine Miles
Help for Dyslexic Children, Thomas Richard Miles, Thones Richard Miles, Elaine Miles.
More help for dyslexic children, T. R. Miles
Dyslexia at College, T. R. Miles
Transformers: Robots in Disguise (vuoden 2000 animaatiosarja)

| Transformers: Robots in Disguise |
| --- | --- |
トランスフォーマー・カーロボット   (Transformers: Car Robots)
Genre: seikkailu, toiminta, sci-fi, mecha 
TV-anime
Ohjaaja: Osamu Sekita
Studio: Studio Gallop
Lähetyskanavat: TV Tokyo
Alkuperäinen lähetyskierros: 5.4.2000 – 27.12.2000
Jaksojen määrä: 39 
Transformers: Robots in Disguise (Transformers: Car Robots) on japanilainen animesarja, jonka tuottivat NAS ja TV Tokyo. Animoinnista vastasi Studio Gallop. Sarjan oli alun perin tarkoitus kestää yhteensä 52 jaksoa, mutta Takaran rahoitusongelmien vuoksi sarja päättyi vuonna 2000, 39 jaksoon. Sarja oli omanlaisensa Transformers-universumi, eikä liittynyt mitenkään The Transformersiin tai Transformers: Armadaan.
Tarina

Ilkeä rotu muuntautuvia robotteja, jotka tunnetaan nimellä Predaconit, saapuvat New York Cityyn siepatakseen professori Onishin, joka on maailmankuulu tiedemies. Professorin poika Koji ja eräs toinen rotu muuntautuvia robotteja nimeltä Autobotit yrittävät Optimus Primen johdolla pelastaa professorin ja suojella maapalloa Megatronin raivolta.
Ääninäyttelijät

Sarjan englanninkieliset äänet.
| 0 | 1 | 2 |
| --- | --- | --- |
|  Neil Kaplan  | … |  Optimus Prime, Ro-Tor   |
|  Daniel Riordan  | … |  Megatron/Galvatron, Omega Prime   |
|  Jason Spisak  | … |  Koji   |
|  Steven Jay Blum  | … |  Dark Scream, WARS   |
|  Kirk Thornton  | … |  tri Onishi   |
|  Michael McConnohie  | … |  Hot Shot, Ironhide   |
|  Keith Anthony  | … |  Hightower   |
|  Robert Axelrod  | … |  Movor   |
|  Tifanie Christun  | … |  Dorie Dutton   |
|  Jerry DeCapua  | … |  Gas Skunk   |
|  Keith Diamond  | … |  Rapid Run   |
|  Richard Epcar  | … |  Armorhide   |
|  Sandy Fox  | … |  T-Ai   |
|  Bob Joles  | … |  X-Brawn   |
|  Steve Kramer  | … |  R.E.V., Cerebros/Fortress Maximus   |
|  Lex Lang  | … |  Tow-Line   |
|  Michael Lindsay  | … |  Skid-Z, Rollbar   |
|  David Lodge  | … |  Midnight Express, Rail Racer   |
|  Peter Lurie  | … |  Slapper   |
|  Daran Norris  | … |  Heavy Load   |
|  Colleen O'Shaughnessey  | … |  Jenny   |
|  Bob Papenbrook  | … |  Mega Octane/Ruination   |
|  Simon Prescott  | … |  tri Hikasye   |
|  Michael Reisz  | … |  Wedge, Landfill   |
|  Mike Reynolds  | … |  Railspike   |
|  Philece Sampler  | … |  Kelly   |
|  Joshua Seth  | … |  Carl   |
|  Peter Spellos  | … |  Sky-Byte   |
|  Barry Stigler  | … |  Scourge   |
|  Kim Strauss  | … |  Ultra Magnus   |
|  Wally Wingert  | … |  Side Burn, Mirage   |
|  Wankus  | … |  Prowl   |
|  Dan Woren  | … |  Crosswise   |
|  Tom Wyner  | … |  Grimlock   |